Swart diamante op pad – praag.co.za
Voors. Nicky Oppenheimer
De Beers en die regering het ’n ooreenkoms aangegaan om ’n nuwe swart mynmaatskappy op die been te bring. Volgens hierdie ooreenkoms sal De Beers 20% van sy Namakwaland-operasie aan die staatsfirma Alexcor skenk om ’n swart maatskappy in 2008 tot stand te laat kom. Die Namakwaland-konsessie behoort al sedert 1928 aan De Beers. In 2006 het hierdie myn een miljoen karaat geproduseer.
Die aankondiging van hierdie stap volg op die eerste daling in verkope wat De Beers die afgelope ses jaar beleef het. In 2006 was die maatskappy se omset 6.15 biljoen dollar, wat ’n daling van 6% in vergelyking met die verkope van 2005 verteenwoordig. Juwele doen steeds goed in veral Asië en die VSA, maar dis in die groothandel wat probleme ondervind word.
Oppenheimer verwag dat 2007 danksy o.a. EU-wetgewing wat diamante van die Russiese groep Alrosa beperk ook nie beter winste sal oplewer nie.
Gareth Penny van De Beers het ontken dat die Amerikaanse film Blood Diamond, wat tans in Suid-Afrikaanse teaters vertoon word, enigiets met die swakker verkope te doen het. Hierdie film handel oor die rol wat onwettige diamanthandel in oorloë op die Afrikavasteland speel.
to playДанильченко Юрий прокурор
Skrywer Dan RoodtGepubliseer op 10 Februarie 2007 Kategorieë Suider-AfrikaSleutelwoord diskriminasie, Nuus, rassisme, Streeksnuus, swart bemagtiging, Swart diamante op pad
Vorige Vorige artikel: Neels Jackson, Christen of Mao?s?
Volgende Volgende artikel: Meningitisepidemie tref Oeganda